1. ΝΟΜΟΣ υπ’ αριθ. 4506 της 14/21 Μαρτ. 1966 (ΦΕΚ Α΄ 62) Περί απαγορεύσεως άνευ ειδικής αδείας, δικαιοπραξιών αφορωσών τας εν Ελλάδι περιουσίας των εν Αλβανία Ελλήνων το γένος. Άρθρ.1.-1.Απαγορεύεται η σύναψις συμβάσεων εχουσών ως αντικείμενον την σύστασιν, μετάθεσιν, αλλοίωσιν ή κατάργησιν εμπραγμάτων δικαιωμάτων επί ακινήτων κειμένων εν Ελλάδι και ανηκόντων εις Έλληνας το γένος Αλβανούς υπηκόους διαμένοντας εν Αλβανία ή προσυμφώνων δι’ ων αναλαμβάνεται υποχρέωσις προς σύναψιν των ανωτέρω συμβάσεων. Ωσαύτως απαγορεύεται η σύναψις συμβάσεως ή προσυμφώνου αντικείμενον εχούσης την διαχείρισιν των αυτών ακινήτων. Η τυχόν σύναψις συμβάσεων περί ων ανωτέρω ουδεμίαν ισχύν έχει και θεωρείται εξ υπαρχής ως μη γενομένη και άκυρος, μη απαιτουμένης προς τούτο της εκδόσεως οιασδήποτε σχετικής πράξεως. 2.Κατ’ εξαίρεσιν επιτρέπεται η κατάρτισις των, περί ων ανωτέρω, συμβάσεων και πράξεων, τη αιτήσει των ενδιαφερομένων, κατόπιν αδείας του Υπουργείου Εξωτερικών εκδιδομένης μετά σύμφωνον γνώμην του Υπουργείου Εσωτερικών. Η άδεια, ειδική δια κάθε περίπτωσιν και πλήρως αιτιολογημένη, δέον να προηγήται της καταρτίσεως του προσυμφώνου και της οριστικής δικαιοπραξίας, της τυχόν μεταγενεστέρως παρεχομένης αδείας μη αιρούσης την κατά τα άνω απόλυτον ακυρότητα. Άρθρ.2.-1. Συμβάσεις αφορώσαι εις τας δικαιώματα και σχέσεις της παρ. 1 του άρθρ. 1 του παρόντος, καταρτισθείσαι μέχρι τούδε βάσει εντολών ή πληρεξουσιοτήτων δοθεισών από 1 Ιουν. 1962 και εφεξής, καθ’ οιονδήποτε τρόπον ή τύπον υπό των ιδιοκτητών, εφόσον δεν εκτήθησαν ήδη δια των συμβάσεων τούτων εμπράγματα δικαιώματα υπό τρίτων, είναι εξ υπαρχής άκυροι και ανίσχυροι, πλην αν αναγνωρισθώσι κατά τα εν τη επομένη παραγράφω οριζόμενα. 2.Επιτρέπεται εντός προθεσμίας έξ μηνών από της ισχύος του παρόντος, όπως οι ενδιαφερόμενοι δια τας, περί ων η παρ. 1 του παρόντος άρθρου, πράξεις, δι’ αιτήσεώς των προς το Υπουργείον των Εξωτερικών, ζητήσωσι την αναγνώρισιν αυτών. Η αναγνώρισις των πράξεων τούτων ενεργείται υπό του Υπουργού των εξωτερικών, κατόπιν συμφώνου γνώμης τριμελούς Επιτροπής, αποτελουμένης εκ δύο ανωτέρων υπαλλήλων του Υπουργείου Εξωτερικών και ενός του Υπουργείου Εσωτερικών, οίτινες ορίζονται μετά των αναπληρωτών των υπό των αρμοδίων Υπουργών. Άρθρ.3.- Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Μετά την σελ. 278,12) Σελ. 278,71 283-109 Διάφοροι Νόμοι Εμπραγμάτου Δικαίου 7.Γ.ω.1 7.Γ.ω.1 Διάφοροι Νόμοι Εμπραγμάτου Δικαίου 